**Zápisnica**

**zo zasadnutia Rady školy pri Základnej škole Jána Zemana v Novej Bani, ktoré sa uskutočnilo dňa  12. 10. 2023 o 16.00 hod. v ZŠ Jána Zemana.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Program:**

1. Otvorenie, privítanie.

2. Návrhy na počty prijímaných žiakov a návrhy na počty tried.

3. Návrhy na počty prijímaných detí do školských zariadení.

4. Informáciu o pedagogicko-organizačnom a materiálno-technickom zabezpečení výchovno-vzdelávacieho procesu.

5. Návrh ŠkVP a vých. programov ŠKD a CVČ – revidovanie a vyjadrenie sa.

6. Vyhodnotenie Koncepcie školy a školských zariadení.

7. Správa o výchovno-vzdelávacej činnosti, jej výsledkoch a podmienkach za školský rok 2022/2023.

8. Rôzne – pripomienky, návrhy.

9. Diskusia.

10. Záver, poďakovanie.

**Prítomní:**

PaedDr. Martin Dojčán, Mgr. Denisa Bátorová, RNDr. Jaroslav Hromádka, Ing. Svetlana Kamenská, MVDr. Gabriela Chudániková, PaedDr. Tatiana Polcová, Maroš Marko, Peter Forgáč.

Hostia:

Mgr. MVDr. Branislav Jaďuď, PhD. MBA - primátor mesta Nová Baňa,

Mgr. Mária Jankoveová - riaditeľka Základnej školy Jána Zemana Nová Baňa,

PaedDr. Mariana Maslenová – zástupkyňa riaditeľky školy,

PaedDr. Martina Jakubcová – zástupyňa riaditeľky školy.

**Ospravedlnení:**

Mgr. Jozef Považan, PharmDr. Petra Sabaková, Dáša Zigová.

**1. Otvorenie, privítanie**

Predseda Rady školy PaedDr. Dojčán privítal prítomných členov Rady školy a oboznámil ich s programom zasadnutia.

Pani riaditeľka pozvala členov rady školy na prehliadku zrekonštruovaných priestorov školy a nového vybavenia.

**2**. **Dokumenty predložené riaditeľkou ZŠ Jána Zemana Nová Baňa**

Školský vzdelávací program.

Členovia rady školy požiadali riaditeľku školy aby v budúcnosti posielala Školský vzdelávací program a ostatné dokumenty členom rady škole v predstihu a aby boli farebne vyznačené zmenené pasáže.

Správa o výchovno vzdelávacej činnosti.

Členovia rady školy sa zamerali na SWOT analýzu podmienok našej školy. Nesúhlasili so zaradením niektorých faktorov a požiadali riaditeľku školy o úpravy. Bolo dohodnuté, že riaditeľka školy pošle upravenú SWOT analýzu do 16. 10. 2023 členom rady školy a tí do 20. 10. 2023 navrhnú prípadné ďalšie korekcie.

**3. Rôzne – pripomienky, návrhy**

Členovia rady školy zaviazali riaditeľku školy aby odpovede na požiadavky rodičov zo stretnutia na konci školského roka, ktoré boli zaslané zriaďovateľovi, poslala aj rade rodičov. Zároveň zaviazali aj zriaďovateľa, aby poslal odpovede na otázky, ktoré sa týkali jeho.

**4. Diskusia**

Diskusia bola opäť zameraná na znižujúci sa počet žiakov školy. Na zlepšenie situácie členovia rady školy navrhli:

- zlepšenie práce manažmentu školy,

- zlepšenie klímy školy,

- zefektívnenie propagácie školy,

- zlepšenie spolupráce s materskými školami,

- organizovanie spoločných akcií s rodičmi,

- analýzu predností konkurenčných škôl a primerané reagovanie.

**5. Záver, poďakovanie**

Na záver predseda Rady školy pri ZŠ Jána Zemana PaedDr. Dojčán poďakoval prítomným za účasť a ukončil zasadnutie Rady školy.

Prílohy:

* prezenčná listina Rady školy v ZŠ Jána Zemana,

V Novej Bani dňa .......................

                                                                            PaedDr. Martin Dojčán

                                                             predseda  Rady školy pri ZŠ Jána Zemana

Mgr. MVDr. Branislav Jaďuď, PhD. MBA, primátor mesta Nová Baňa   .............................

Dátum podpísania zápisnice zriaďovateľom:   .....................................................................